Source: https://archivnet.hu/politika/kadar_kegyebol_a_vatikan_keresere.html
Timestamp: 2020-08-10 06:00:24+00:00

Document:
Az Archivnet 2010. évfolyam első számában jelent „Kádár János és VI. Pál pápa 1977. június 9-ei találkozása. Előkészítés, megvalósulás, visszhangok" című tanulmány és forrásközlés Kádár János vatikáni látogatásáról. Kádár János e látogatása során vetette fel a vatikáni félLénárd Ödön piarista szerzetes ügyét, aki 1977. júniusában még börtönben volt. Lénárd Ödön Kádár hazatérése után egy hónappal hagyhatta el celláját. Tanulmányomban Lénárd Ödön - aki az egyházi személyek közül utolsóként szabadult és a leghosszabb börtönbüntetést szenvedte el - 1977-es kegyelmét, szabadulását és helyzetét mutatom be. Kádár János és VI. Pál találkozásával kapcsolatban a legteljesebb - kutatható és hozzáférhető - dokumentációt igyekeztem közreadni, ugyanígy teszek ennél a cikknél is.
Megvizsgálva az MSZMP Központi Bizottsága, Politikai Bizottsága, Külügyi Osztálya, és a Kádár-titkárság Kádár János római és vatikáni látogatásával kapcsolatos anyagait, kijelenthető, hogy ezek között nem maradt írásos nyoma annak, hogy VI. Pál pápa és Kádár János találkozása során felmerült volna Lénárd Ödön szabadulásának lehetősége.
Egyetlen szóbeli közlés utal a vatikáni eseményekre. Lénárd Ödön szabadulása előtt két nappal, 1977. június 28-án ülésezett az MSZMP KB Politikai Bizottsága. Az ülés jegyzőkönyvének 20. pontja szerint: „Kádár János elvtárs szóbeli bejelentései alapján a Politikai Bizottság tudomásul veszi, hogy Kádár János elvtárs vatikáni tartózkodása idején
[X] Casaroli, Agostino (1914–1998) bíboros, államtitkár. A Vatikáni Államtitkárság Rendkívüli Egyházi Ügyek Kongregációjának levéltárosa 1940-től. 1961-től a kongregáció titkárhelyettese. 1967-ben a Rendkívüli Egyházi Ügyek Kongregációjának titkára, VI. Pál pápa püspökké szenteli. 1973-ban, Helsinkiben az Európai Biztonsági és Együttműködési Értekezlet külügyminiszteri találkozóján a Vatikánt Casaroli képviseli, 1975-ben a pápa rendkívüli követeként ő írja alá a záródokumentumot. 1979-ben bíborossá kreálják, kinevezik államtitkárrá. Több alkalommal is képviseli a pápát, mint rendkívüli követ a világ számos országában. 1990-ben Casaroli írja alá a magyar Parlamentben Magyarország és a Szentszék közötti diplomáciai kapcsolatok újrafelvételéről szóló egyezményt. Decemberben lemond államtitkári posztjáról, fiatalkorú rabok körében végez haláláig lelkipásztori munkát.
érsek közbenjárást kért a börtönbüntetését töltő Lénárd Ödön érdekében. Egyetért azzal, hogy az Állami Egyházügyi Hivatal kezdeményezze az Igazságügyi Minisztériumnál a kegyelmi eljárás megindítását, ugyanakkor illetékes egyházi szervekkel állapodjon meg abban, hogy Lénárd Ödön szabadon bocsátása után hagyja el az országot.
"Az Állami Egyházügyi Hivatal és a Külügyminisztérium iratai között azonban az szerepel, hogy „A Vatikán kérésére a Magyar Népköztársaság Elnöki Tanácsa kegyelemben részesítette Lénárd Ödön piarista szerzetest."
[X] MOL M–KS 288. f. 5. cs. 721. ő. e. MSZMP KB Politikai Bizottsága 1977. június 28-ai ülése, 20. napirendi pont, Kádár János szóbeli bejelentése.
Ha a találkozón VI. Pál és Kádár János között felmerült Lénárd Ödön ügye, vajon miért hallgattak erről a korabeli beszámolók? Tény, hogy csak a magyarországi források állnak rendelkezésre, a vatikáni források - a kutathatósági időhatár (70 év) miatt - nem. Ha a találkozón VI. Pál és Kádár János között nem merült fel Lénárd Ödön ügye, akkor miért érezték úgy a Vatikán illetékesei, hogy ezt a kérdést éppen ekkor, a találkozó után kell felvetniük? Lénárd Ödön börtönbüntetéséből ekkor még hét hónap volt hátra. Ha eddig nem érdekelte az ÁEH, a BM és a párt beosztottait, hogy Lénárd Ödön börtönben van, nehezen érthető, hogy ez ekkor miért vált fontossá? Talán azért, mert akkor nem demonstrálhatta volna nagylelkűségét az „állampárt" és annak legfőbb vezetője, Kádár János. Így bizonyíthatták, hogy Magyarországon - a szocializmusban - él a demokrácia, mindenki szabadon gyakorolhatja a vallását.
Lénárd Ödön életútja - három börtönbüntetése
Lénárd Ödön 1911. szeptember 11-én született Budapesten. 1926. szeptember 12-én lépett a piarista rendbe. 1929. szeptember 13-án egyszerű, 1933. szeptember 8-án ünnepélyes szerzetesi fogadalmat tett. 1931-1936 között Budapesten teológiai tanulmányokat folytatott a Kalazantinumban és párhuzamosan a Pázmány Péter Tudományegyetemen történelem-latin szakos tanári diplomát szerzett. 1936. június 14-én Grősz József püspök pappá szentelte. 1937-ben gyakorló tanár Kecskeméten a piarista gimnáziumban, 1938-1945 között a szegedi piaristák gimnáziumában tanár, 1939-ben igazgató-helyettes. Lénárd Ödönt a piarista rend az Actio Catholica kérésére 1945. október 1-jétől átengedte szolgálattételre országos kulturális titkárnak. Mindszenty József bíboros, esztergomi érsek megbízta a Katolikus Szülők Vallásos Szövetségének a megszervezésével, az ő kezében futottak össze az egyházi iskolák államosítása elleni tiltakozások, és ehhez szorosan kapcsolódott az egyházi iskolák megtartásáért folytatott küzdelem is. 1947-ben a szociológia tanára a Kalazantinumban, a piarista rend magyarországi rendtartományának hittudományi és tanárképző intézetében.
1948. június 17-én letartóztatták, és július 23-án izgatás vádjával hat év börtönre és tíz év hivatalvesztésre ítélték
[X] Az Actio Catholica per vádiratát a budapesti Népügyészség 1948. június 30-ára készítette el. A per I. rendű vádlottja Mihalovics Zsigmond az Actio Catholica országos igazgatója, II. rendű vádlottja Lénárd Ödön, III. rendű vádlottja Németh Pál ordacsehi plébános, IV. rendű vádlottja Polessó Antal orgoványi plébános, V. rendű vádlottja dr. Varsányi Lajos rádi plébános, VI. rendű vádlottja Kósdy Erzsébet tisztviselőnő volt. A bírósági tárgyalást, amely 1948. július 19–21. között zajlott, dr. Olti Vilmos tanácselnök vezette. Az ítéletet július 23-án hirdették ki, mely szerint Mihalovics Zsigmond (távollétében, mivel letartóztatása elől külföldre menekült) tíz év, Lénárd Ödön hat év, Németh Pál tíz hónap, Polessó Antal és Varsányi Lajos egy év börtönbüntetést kapott. Kósdy Erzsébetet felmentették. Az elítéltek az iskolák államosítása ellen emelték fel a szavukat, így kerültek bele az AC perbe. Lásd bővebben: Lénárd Ödön: Erő az erőtlenségben, Márton Áron Kiadó, Bp., 1994.; Lénárd Ödön – Tímár Ágnes – Soós Viktor Attila: Istennel, vagy Isten nélkül. A katolikus iskolák államosítása Magyarországon a II. világháború után, Kairosz Kiadó, Bp., 2008.; Cseszka Éva: Lénárd Ödön és az Actio Catholica pere. A Piarista Rend Magyarországon. Szerk. Forgó András. Művelődéstörténeti Műhely, Rendtörténeti konferenciák 6. Szent István Társulat, Bp., 2010. 664-674.
Raboskodott a Gyűjtőfogházban és a váci börtönben. 1953. augusztus 1-jén a Nagy Imre kormány által meghirdetett amnesztiával szabadult tíz hónappal büntetésének kitöltése előtt. Egy cipőjavító szövetkezetben alkalmazták kifutófiúnak, hét évig dolgozott itt. A szövetkezet megszűnése után vízóra leolvasónak ment, de minden reggel misézett, munkaidő után gyóntatott, lelkigyakorlatot vezetett, csoportmunkát végzett. 1961. február 6-án „államellenes bűncselekmény alapos gyanúja miatt" ismét letartóztatták, a
Havass Géza és társai gyűjtő-perben
[X] A Havass Géza és társai per, egy gyűjtő per volt, ahol egyházi és világi vezetőket fogtak össze egy perbe, sokan közülük a bírósági tárgyaláson találkoztak először. A Budapesti Fővárosi Bíróság 1961. június 7–9-ig, továbbá 12–14-ig tárgyalta Havass Géza és társai „bűnügyét”. A vádlottak közül heten felszentelt papok – Havass Géza, Barlay Ödön, Ikvay László, Emődi László, Lénárd Ödön, Kölley György, Tabódy István. A bíróság nem elégedett meg a vádlottak felelősségre vonásával és megbüntetésével. Ennél többet akart: azt, hogy a vádlottak saját maguk ítéljék el tetteiket, saját maguk vallják magukat bűnösnek, mutassanak mélységes megbánást, tagadják meg korábbi magatartásukat, meggyőződésüket, s könyörögjenek irgalmas ítéletért. (Ez a „gyakorlat” már az ötvenes évek elején is ismert volt, s az 1956. októberi forradalom után megvádolt személyeknél is alkalmazták.) A bíróság a vádlottakat önmaguk előtt akarta megalázni, önbecsülésüket tönkretenni. A bíróságnak ez a szándéka a vádlottaknál – különböző mértékben – sikerült. Kivéve Lénárd Ödönt. Ő volt az egyetlen, aki nem volt hajlandó „megbánást tanúsítani”. Lelkileg viszont csaknem belerokkant abba, hogy paptársai elvesztették tartásukat. A pert háttérből irányító politikai rendőrségnek azt is sikerült elérnie, hogy a tárgyalás folyamán Lénárd Ödön vádlott-társai nem egy esetben a „makacs” Lénárd ellen vallottak vagy meghazudtolták őt. Az ítélet kihirdetése 1961. június 14-én történt. A vádlottakat – Havas Gézát öt év hat hónap; Merényi Gyulát négy év hat hónap; Nobilis Gábort négy év; Hontváry Miklóst három év hat hónap; dr. Gáldy Zoltánt két év hat hónap; Barlay Ödönt nyolc év; dr. Ikvay Lászlót hat év; Emődy Lászlót hét év; Földy Endrét hat év hat hónap; Lénárd Ödönt hét év hat hónap; Tabódy Istvánt 12 év; Kölley Györgyöt három év – börtönre ítélte a Fővárosi Bíróság. Budapest Főváros Levéltára XXV. 4. Fővárosi Bíróság iratai T.B. XVI. 9220/961/4. sz. ítélet. A Keresztény Fronttal és a perrel kapcsolatos legfontosabb levéltári források: ÁBTL 4.1. A-1211/alap, 1–3 Klerikális államellenes szervezkedés (Keresztény Front) dokumentumai; ÁBTL 4.1. A-3016/7 A BM Tanulmányi és Kiképzési Csoportfőnökség tanulmányai 7/1962. (Dragovecz Jánosné – Tóth János: Havas Géza és társai államellenes szervezkedése); ÁBTL 3.1.9. V-146786/1-23. kötetek. Havass Géza és társai. Lásd bővebben: Lénárd Ödön: Koncentrált támadás a „hallgató egyház” ellen. Vigilia 1991/6.; 7.; 8.; 9. szám.
1961. június 19-én hét év hat hónapi börtönbüntetésre, polgári jogai gyakorlásának tízévi eltiltására ítélték. Raboskodott a márianosztrai és a sátoraljaújhelyi börtönben.
1963. március 27-én az „U-Thant"-féle amnesztiával szabadult.
[X] 1963. március 21-én az új Országgyűlés alakuló ülésszakán Kádár János bejelentette az általános amnesztiát, miszerint kegyelmet kaptak mindazok, akik a „személyi kultusz éveiben hatalmukkal visszaéltek”, az „ellenforradalmi cselekmények” miatt elítéltek, valamint akik 1957–1963 között követtek el államellenes bűncselekményt. Az amnesztia nem terjedt ki a fegyveres harcok azon résztvevőire, akiket gyilkosság vádjával is elítéltek, a hűtlenség miatt elítéltekre, valamint a visszaesőnek minősítettekre – összességében több száz politikai elítéltre. Ez az amnesztia előfeltétele volt U Thant ENSZ főtitkár magyarországi látogatásának.
Visszament vízóra leolvasónak, de a rendőrség ezt sem tűrte sokáig. A Marx Károly Közgazdaságtudományi Egyetem konyhájára került adminisztrátornak. Papi munkáját akkor is maradéktalanul folytatta. A politikai rendőrségen pedig gyűlt az anyag következő letartóztatásához, minden eddiginél hosszabb börtönbüntetéséhez.
1966. április 19-én házkutatást tartottak lakásán, és letartóztatták. A Budapesti Fővárosi Bíróság 1966. november 2-án, 3-án, 4-én és 9-én a nyilvánosság kizárásával tárgyalta Lénárd Ödön és Tímár Ágnes „bűnügyét". A dr. Bimbó István vezette tanács Lénárd Ödönt összeesküvésre irányuló előkészület és kémkedés bűntettében, Tímár Ágnest összeesküvésre irányuló előkészület bűntettében találta bűnösnek. Lénárd Ödönt nyolc évi szabadságvesztésre, nyolc évi közügyektől eltiltásra és teljes vagyonelkobzásra, Tímár Ágnest három évi és hat hónapi szabadságvesztésre és négy évi közügyektől eltiltásra ítélték. A bíróság Lénárd Ödön korábbi ítéleteit összevonta, és 19 év börtönbüntetést állapított meg. A budapesti Gyűjtőfogházban megkezdődött Lénárd Ödön piarista szerzetes harmadik, leghosszabb börtönbüntetése. Túlnyomórészt a „suszterájban" dolgoztatták. Ebben az időszakban születtek Lénárd Ödön versei. Verseit apró betűkkel cigarettapapírra írta, ezt sikerült kicsempésznie a börtönből.
1977. június 30-án Kádár János vatikáni látogatása után, VI. Pál pápa közbenjárására kegyelemben részesült, és szabadult.
1979-től 1984-ig a titokban alapított és üldözött ciszterci nővérek közösségének lelkésze Budapesten, 1985-től Kismaroson, a rend Boldogasszony Házában. 1991. május 27-én a Legfelsőbb Bíróság Lénárd Ödönt ártatlannak, a korábbi ítéleteket semmisnek nyilvánította. Élete utolsó évtizedeit az egyház történetének kutatására, a múlt feltárására fordította. 2003. május 23-án hunyt el Kismaroson.
Az 1977-es szabadulás
Több kérdést vet fel Lénárd Ödön 1977-es szabadulása.
1. Honnan tudott a Vatikán és maga VI. Pál pápa, ill. környezete arról, hogy Lénárd Ödön piarista szerzetes börtönben van még?
Az 1963-ban megkezdett magyar-vatikáni tárgyalások sorozatában a '60-as évek második és a '70-es évek első felében Mindszenty József személye, az amerikai követségről való távozása és Magyarországról történő eltávolítása volt a legmeghatározóbb kérdéskör. A '70-es évek közepére egyetlen pap, Lénárd Ödön piarista szerzetes maradt még börtönben. Az 1976-os magyar-vatikáni tárgyaláson
[X] Poggi, Luigi (1917–2010) bíboros, vatikáni diplomata. 1973-tól a szentszéki államtitkárságon a kelet-európai kormányokkal való kapcsolattartásért volt felelős, 1974-től a szentszéki–lengyel állandó bizottság vatikáni delegáció vezetője volt.
VI. Pál pápa kérésére felvetette Lénárd Ödön helyzetét, ügyét és szabadulásának
[X] MOL XIX–B–1–ai 1-a/927/1977. (135. d.)
[X] Lékai (Lung) László (1910–1986) veszprémi egyházmegyés pap, majd esztergomi érsek, bíboros. 1934-ben fejezte be teológiai és bölcseleti tanulmányait Rómában, ahol ugyanekkor pappá szentelték, 1936-ban teológiai doktori oklevelet szerzett. 1936-ban káplán Ukkon, 1936–1937-ben II. prefektus a veszprémi Davidikum fiúnevelő intézetben, 1937–1944 között a veszprémi szeminárium tanára, 1943-tól szentszéki kötelékvédő. 1944-ben püspöki tanácsos lett, 1944–1948 között püspöki titkár, 1944–1945-ben Mindszenty Józseffel együtt volt a sopronkőhidai fegyházban. 1946-tól pápai kamarás. 1948–1959 között balatonlellei plébános és a dél-balatoni esperesi kerület esperese, közben 1956–1957-ben megbízott püspöki irodaigazgató 1959-től 1969-ig zalaszentiváni, 1969–1972 között badacsonytomaji plébános. 1972-től címzetes püspök, 1974-től veszprémi apostoli kormányzó, 1975-től a római Nevelési Kongregáció tagja. 1976-tól esztergomi érsek, prímás és bíboros, a Magyar Katolikus Püspöki Konferencia elnöke. A Magyar Népköztársaság Rubinokkal Ékesített Zászlórendjével tüntették ki.
bíboros megbízásából
[X] Albert István (1907–1991) piarista szerzetes, 1963–1979 között volt a rend tartományfőnöke.
a piarista rend tartományfőnöke megbízta Lénárd Ernőt, Lénárd Ödön testvérét, hogy tájékoztassa a még a börtönben lévő papot, hogy a Vatikán lépéseket tett szabadulása érdekében és tanúsítson megfelelő
Lénárd elutasította a szabadulás lehetőségét. Egy év múlva, Kádár vatikáni látogatása során a pápa megint felvetette Lénárd Ödön helyzetét, és Kádár hazatérte után kegyelmet kapott, nem kérdezték tőle, hogy akar-e szabadulni. Egy domonkos szerzetes és munkás pap
[X] Jacques Loew OP (1908–1999) ügyvéd, betegség miatt szanatóriumba kellett vonulnia, ott élt, és 1934-ben egy karthauzi kolostorban megtért, belépett a domonkosok rendjébe, 1939-ben szentelték pappá. 1941-től az „Economie et Humanisme” munkaközösség tagja; 1942–1954 között dokkmunkásként dolgozott; ebben az időben képes katechetikai albumaival és dokkmunkás naplójával válik ismertté. Később a saját alapítású „Hit Iskolájának” vezetője Friburgban. Élénk irodalmi tevékenységének elismeréséül 1971-ben elnyerte a francia katolikus irodalmi nagydíjat. A munkáspapok közössége és a „l'École de la foi” elnevezésű teológiai iskola alapítója, akit VI. Pál pápa jól ismert.
1975-ben és 1976-ban többször felkereste az 1968 novemberében Kalocsáról kiszabadult Tímár Ágnest és a köréje gyülekező közösséget. Így értesült Lénárd Ödön helyzetéről is. Egy alkalommal az éves lelkigyakorlatot a Vatikánban Jacques Loew tartotta. VI. Pál pápa tőle kapta meg Lénárd Ödön adatait, éppen Kádár János római látogatása
[X] Lénárd Ödön – Tímár Ágnes – Szabó Gyula – Soós Viktor Attila: Utak és útvesztők. Bp., 2006. és Tímár Ágnes OCist ny. apátnő közlése.
2. Tudott, tudhatott-e Kádár János arról, hogy Magyarországon egyházi személy börtönben van, hogy Lénárd Ödön utolsó papként büntetését tölti?
Kádár János vatikáni látogatását a Külügyminisztérium és az Állami Egyházügyi Hivatal, együttműködve a római nagykövetség munkatársaival készítette elő. Az ÁEH Kádár János, az MSZMP első titkárának római sajtókonferenciáján várható egyházpolitikai kérdésekkel kapcsolatban feljegyzést készített. Ezen feljegyzés 7. pontja így szólt: „Vannak-e papok börtönben. - Politikai okok miatt papok nincsenek
börtönben."
[X] MOL XIX–J–1–j 1977 Olaszország 117–131 0032/33 (102. d.)
Természetesen Kádár Jánosnak nem kellett arról tudnia, hogy papok, ill. ekkorra már egy pap - Lénárd Ödön - börtönben van. A sajtókonferenciával kapcsolatos feljegyzésben az szerepelt, hogy politikai okokból nincsenek papok börtönben. Így meglephette az MSZMP első titkárát a Vatikán, VI. Pál pápa kérése Lénárd Ödön ügyében.
3. Akart-e Lénárd Ödön idő előtt, kedvezménnyel, kegyelemből szabadulni?
Lénárd Ödönt háromszor ítélték el, és mindháromszor amnesztiával szabadult, egyik ítéletét sem töltötte ki. Nem kért soha kegyelmet, mert tudta, hogy annak ára van, amit nem hajlandó megfizetni, de sehol sincs az írásai között, hogy le akarta volna tölteni a börtönben a rá kiszabott büntetést. A Belügyminisztérium 1977. június 22-i jelentése szerint:„Büntetésének ideje alatt Lénárd Ödönnel szemben több ízben került sor kedvezménymegvonásra és más fegyelmező jellegű intézkedésre a börtön rendjének be nem tartása miatt. Az 1976-os tárgyalások során Luigi Poggi, a Vatikán megbízottja VI. Pál pápára hivatkozva kérte, hogy a magyar állam illetékesei tegyék lehetővé Lénárd szabadlábra helyezését. Lékai László bíboros érsek megbízta Albert István piarista rendfőnököt, vegyék fel a kapcsolatot Lénárddal, közöljék vele, hogy a Vatikán lépéseket kíván tenni szabadulása érdekében. Kéri, tanúsítson megfelelő magatartást. Az üzenetet Lénárd testvére továbbította, akivel közölte: 'Mondja meg a bíborosnak, sem tőle, sem a Vatikántól nem kért büntetése megrövidítése érdekében közbenjárást, büntetését maradéktalanul le akarja tölteni. Magatartásán nem változtat sem most, sem szabadulása
után."
[X] MOL XIX–B–1–ai, 1-a/927/1/1977 (135. d.)
Egyértelmű a magatartás, egyértelmű a kiállás. Érdekes, hogy Lékai bíboros Albert István piarista rendfőnököt kérte, hogy közvetítsen Lénárd Ödön irányába, bár Lénárd Ödön a szerzetesrendek 1950-es működési engedélyének megvonása után nem volt kereten belüli, azaz az állam által engedett létszámú piarista közösség tagja, és emiatt sokszor úgy érezte, hogy a Rend vezetése nem állt ki
[X] Lásd bővebben: Utak és útvesztők. Lénárd Ödön írása, személyes visszaemlékezése. 71–74.
. Az egyházi ügyeket irányítók azonban bíztak Albertben, mert - amint azt Lénárd Ödöntől tudjuk - teljesen együttműködött az ÁEH-val és a BM-mel. Lékai László kívánságának - „tanúsítson megfelelő magatartást" -, Lénárd Ödön teljes mértékben eleget tett. Ugyanis ebben a helyzetben az volt a megfelelő magatartás, hogy nem kérünk kegyelmet, nem kérünk kedvezményt, könnyítést, mert annak súlyos ára van. Egyenes, hajlíthatatlan maradt. Jól tudjuk, Lékai Lászlónak nem ez lett volna a megfelelő magatartás, de a bekövetkezett események nem a bíborost igazolták. Az 1976-ban megkezdett puhatolózás és kérés tehát nem járt sikerrel. 1977 nyarán ezért nem kérdezték meg Lénárd Ödönt, hanem tényként közölték vele, hogy szabadul.
4. Mi volt a célja Lénárd Ödön szabadon engedésével a magyar államnak, és miért akarták elérni Lénárd Ödön külföldre távozását?
Kádár János fentebb már idézett 1977. június 28-án a PB előtt tett szóbeli bejelentésének - amit a PB elfogadott - fontos része volt, hogy az ÁEH az illetékes egyházi szerveknél érje el, hogy szabadulása után Lénárd Ödön hagyja el az országot. („Ha már kegyet gyakorlunk, hogy büntetésének lejárta előtt 7 hónappal szabadon engedjük, akkor legalább ne fertőzze a népi demokráciát, próbáljuk rávenni, hogy elhagyja az országot.") Az ÁEH munkatársai tehát tárgyalást kezdeményeztek a Vatikán illetékeseivel Lénárd Ödön helyzetéről. Emellett a piarista rend központját és a generálist, valamint környezetét próbálták befolyásolni a magyar piarista vezetés és más kapcsolatok útján, hogy vegyék rá Lénárd Ödönt a távozásra. Úgy tűnik, hogy fontos volt a kádári rendszernek a vele meg nem alkuvó egyházi személyek eltávolítása. A Magyar Népköztársaság vezetői, az egyházpolitikát irányító és befolyásoló személyek alkunak, üzleti ügynek tekintették a Vatikánnal való tárgyalásokat, ha adtak valamit, akkor azért cserébe lehetett kérni. 1977 nyarán, hét hónappal szabadulása előtt nem volt nagy gond, nehézség kegyelemben részesíteni Lénárd Ödönt, mert abban bíztak, hogy a Vatikán, aki mindig hűen teljesítette a magyar fél kéréseit, el tudja érni Lénárd Ödön külföldre távozását. A piarista rend vezetését azonban nem tudták befolyásolni és a piarista rend vezetése megértve Lénárd Ödön akaratát, nem kényszerítette az ország elhagyására.
5. Ami sikerült 1971-ben Mindszenty Józseffel, hogy a tudta nélkül, a háta mögött megígérték, hogy szabadulása fejében elhagyja az országot, és erre sor is került, az miért nem sikerült Lénárd Ödönnel, miért nem hagyta el az országot a szabadulása után? Mi változott meg 1971 és 1977 között?
Mindszenty József Amerikai Egyesült Államok követségéről történő kiengedése és az országból történő elhagyása, valamint Lénárd Ödön kegyelemben részesítése között szűk hat esztendő telt el. Mindszenty József szabadon nem maradhatott Magyarországon, szükség volt egy alkura, hogy a követség elhagyása után az országot is elhagyja és csöndben, a világtól elzártan éljen. Ezt a háta mögött ígérték meg, amiről nem tudott. Az állampárt célja Lénárd Ödönnel is hasonló volt, azzal a különbséggel, hogy vele tudatták szándékukat, hogy hagyja el az országot. Mindszenty József személye, helyzete a magyar államnak, az Amerikai Egyesült Államoknak és a Vatikánnak is teher volt. Természetesen Lénárd Ödön politikai és egyházi szempontból kisebb súlyú személy volt. Lénárd Ödön átlátva a helyzetét nemet mondott, nem kívánta elhagyni az országot. A Föld bármelyik piarista kolostorába mehetett volna Magyarországon kívül, ő tudta, hogy itthon kell maradnia. A Piarista Rend vezetése nem gyakorolt nyomást, szabad kezet adott Lénárd Ödönnek. A magyar rendtartománynak pedig nem volt eszköz a kezében, hogy távozásra kényszerítse a Lénárd Ödönt. Így Lénárd dönthetett, és maradt.
A Lénárd Ödön szabadulását követő napon, 1977. július 1-jén Lékai László hazaérkezett római útjáról, ahol a bíborosi konzisztórium ülésén vett részt. Beszámolt
Miklós Imrének
[X] Miklós Imre (1927–2003) az Állami Egyházügyi Hivatal vezetője. 1946–1949 között a Fővárosi Villamosvasútnál kalauz, 1949–1951 között a Szakszervezeti Ifjúsági Szövetség, a Magyar Ifjúság Népi Szövetsége, majd a Dolgozó Ifjúság Szövetsége tagja, politikai munkatársa. 1951-ben került az ÁEH állományába. 1953. november 14-én Horváth János elnök kinevezte az ÁEH egyházpolitikai osztályának vezetőjévé. 1956. május 31-én Hegedüs András miniszterelnök fölmentette Varga Józsefet, az ÁEH elnökhelyettesét, és helyére Miklós Imrét nevezte ki. 1971. május 16. és 1989. április 30. között államtitkári rangban az ÁEH elnöke.
római útjáról, VI. Pál és Kádár János találkozójának római visszhangjáról. Miklós Imre
Aczél Györgyhöz
[X] Aczél (Appel) György (1917–1991) 1935-ben lép be a KMP-be. 1947–1949, 1958–1967 és 1974–1990 között országgyűlési képviselő. 1946 és 1948 között az MKP Borsod megyei első titkára, 1948–1949-ben az MDP Baranya megyei első titkára. 1949-ben letartóztatják, 1954-ben szabadul ki, és ekkor rehabilitálják. 1957-től 1967-ig a Művelődésügyi Minisztérium miniszterhelyettese. 1956-tól 1989-ig az MSZMP Központi Bizottságának tagja, 1967–1974 és 1982–1985 között a Központi Bizottság titkára. 1970 és 1988 között az MSZMP Politikai Bizottságának tagja. 1974-től 1982-ig miniszterelnök-helyettes, ekkor az ő felügyelete alá tartozott az Állami Egyházügyi Hivatal. 1982 és 1985 között ismét a Központi Bizottság kulturális területet felügyelő titkára. 1974–1976 és 1980–1982 között az Országos Közművelődési Tanács elnöke. 1985 és 1989 között az MSZMP KB Társadalomtudományi Intézetének főigazgatója.
írt feljegyzése szerint Lékai Lénárd Ödönnel kapcsolatban a következő véleményt fogalmazta meg: „Lénárd Ödön piarista szerzetes ügyéről konzultáltam Lékai bíborossal, aki egyetértett azzal, hogy Lénárd Rómába hívásával kapcsolatban érintkezésbe lépjünk Casaroliékkal. Lékai véleménye szerint is helyes lenne, ha Lénárdot mielőbb Rómába rendelnék. Megemlítette, hogy a piarista rendnek Európán kívül több olyan intézménye van, ahol jól tudnák foglalkoztatni
Lénárdot."
[X] MOL XIX–A–21–d 0022-5/a/1977.; XIX-A-2-ad Agy/0045/77 (8. d.)
Ezen információk fényében Miklós Imre július 1-jén átiratban fordult Bényi Józsefhez a Külügyminisztérium csoportfőnökéhez, hogy továbbítson egy táviratot Casaroli érseknek. Ebben a táviratban Miklós Imre azt kérte, hogy Lénárd Ödön szabadulásával kapcsolatban Poggi érsek és
[X] Straub István az Állami Egyházügyi Hivatal elnökhelyettese 1975. július 1. – 1983. június 1. között.
az ÁEH elnökhelyettese 1977. július 4-10. között találkozzon
[X] MOL XIX–J–1–j, 1977-Vatikán-2-004102 (131. d.) az eredeti ÁEH átirat MOL XIX–A–21–d 0022-5/1977.
Miklós Imre 1977. július 11-én átiratban tájékoztatta Puja Frigyes külügyminisztert, hogy Straub István 1977. július 6-8. között Rómában megbeszélést folytatott a Vatikán
[X] MOL XIX–J–1–j, 1977-Vatikán-2-004102/1 (131. d.) az eredeti ÁEH átirat MOL XIX–A–21–d 0022-5/b/1977.
Straub István 1977. július 11-én jelentést készített tárgyalásairól, amelyben a következőkről számolt be: „Silvestrini érseket tájékoztattam arról, hogy a Magyar Népköztársaság Elnöki Tanácsa a Szentszék kérésére kegyelemben részesítette Lénárd Ödön piarista szerzetest. Rámutattam arra, hogy az állam és a magyar katolikus egyház közötti kedvező viszony elősegítette a kegyelmi döntés meghozatalát. Ugyanakkor azonban az évtizedeken keresztül szerzett tapasztalataink alapján feltételezhető, hogy Lénárd Ödön nem tud beilleszkedni a törvényes rendbe. - Hivatkozva Lékai László bíboros érsek egyetértésére, javasoltam: a Szentszék intézkedjék, hogy a Piarista Rend központi vezetése rendelje Lénárd Ödönt Rómába, és a Magyar Népköztársaság területén kívül kapjon egyházi beosztást. Tárgyaló partnereink a javaslatot egyetértéssel fogadták. Kérték, adjunk lehetőséget arra, hogy a Piarista Rend egyik vezetője néhány napon belül Budapestre utazhassék azzal a céllal, hogy személyes beszélgetést folytasson Lénárddal. Türelmet és megértést kértek a lebonyolítás módját illetően. A továbbiakról római nagykövetségünk útján küldenek tájékoztatást. Elgondolásukkal egyetértettem. Casaroli érsek és a Vatikán más munkatársai több alkalommal kiemelten foglalkoztak Kádár János elvtárs vatikáni látogatásával. Igen pozitíven és elismerően nyilatkoztak. Érdeklődtek a hazai visszhang iránt. Casaroli érsek szólt arról, hogy a pápa igen nagyra értékelte Kádár elvtárs nyílt, őszinte megállapításait, azok mély emberi tartalmát. Mint mondotta, mindez nagy hatással volt a pápára. Casaroli hangsúlyozta: Kádár elvtárs látogatása megkoronázta az eddig folytatott jó kapcsolatainkat, és megerősítette az őszinte jóviszony fontosságát, amely egyben a jövőbe is mutat. Kiemelte a látogatás nemzetközi
jelentőségét."
[X] MOL XIX–J–1–j, 1977-Vatikán-2-004102/1 (131. d.) az eredeti ÁEH átirat MOL, XIX–A–21–d 0022-5/b1977.
Azon a napon - 1977. július 11-én - amikor Straub István elkészítette feljegyzését, elindult Rómából Magyarországra Stefan Denkiewicz a Piarista Rend közép-európai ügyekkel foglalkozó generális asszisztense. A római nagykövetség jelentése szerint 15 napra szóló beutazási engedélyt
[X] MOL XIX–A–21–d, 0026-1/a/1977. (96. d.)
Felkereste Lénárd Ödönt, tájékozódott a helyzetéről, és tájékoztatta a Rend generálisának (P. Franciscus Llenas) véleményéről.
1978. január 19-én Lénárd Ödön levelet kapott a generálistól, melyben ezt írta: 1978. január 19-én Lénárd Ödön levelet kapott a generálistól, melyben ezt írta: „tudjuk, hogy vannak, akik azt akarják, hogy elhagyd Magyarországot. Ebben a dologban azt mondhatjuk neked, hogy a Generalis Curia semmi módon nem akar téged arra rávenni, hogy hazádat elhagyjad, sem a szent engedelmesség nevében, sem más módon. Ha azonban te magad akarod, akkor házunk és szívünk nyitva áll befogadásodra akár Rómában, akár
másutt."
[X] P. Franciscus Llenas 1978. január 19-én kelt levele Lénárd Ödönhöz. – Köszönöm, hogy a levél másolatát Tímár Ágnes a rendelkezésemre bocsátotta.
Ennek függvényében látható, hogy egyedül a Piarista Rend római központja állt Lénárd Ödön mögé, meghagyva neki a szabad döntés jogát. Így aztán Lénárd Ödön élve a szabad döntés jogával, nem ment külföldre, itthon maradt, és nem élt a rend felkínálta lehetőségekből. Nem kényszerítették hazája elhagyására.

References: Bíróság 
 bíróság 
 bíróság 
 Bíróság 
 Bíróság 
 bíróság 
 Bíróság